**Баланың дамуы мен білім алу үдерісіндегі – Бағдарлама идеяларының тиімділігі**

Биылғы жылы мен біліктілікті арттыру курсында Жаңартылған білім беру бағдарламасымен танысып,өз білім қорымды тың мағлұматтармен толықтырдым.

Еліміздің мектептерінің Жаңартылған білім мазмұнына көшуіне байланысты, мектепке дейіңгі білім беруде де оң өзгерістер болып отыр.Мектепке дейіңгі тәрбие мен оқытудың мемлекеттік жалпыға міңдетті стандартына балалардың дайындық деңгейін анықтайтын,жетілдіретін талаптар белгіленді.Алдыңғы оқу бағдарламаларындағы түрлі жастағы балалармен жұмыс жасаудағы сабақтастықтың алшақтығы, оқу бағдарламасы мен тәсілдердің әртүрлілігі топтан топқа ауысқанда қиындық туғызатын.Әр жастағы түрлі оқу бағдарламасы мен оқытудың әдіс-тәсілдерінде өзара байланыс болмай, үздіксіздіктің ізі байқалмайтын.

Жаңартылған білім беру бағдарламасының ерекшклігі балаға берілген білім мен дағдыны толық қамту үшін келісілген ортақ оқу бағдарламасы оның дамуының үздіксіздігін қамтамасыз ету қажеттілігін қанағаттандыра алатындығында.Қарапайымнан күрделіге өту бірізділігінің сақталуы, оқыту мен тәрбиелеудің жан-жақтылығын икемді тәсілмен қалыптастыру үшін оқуды кіріктірудің қажеттілігі туындады.

Курс барысында біз әлемдік және Отандық білім берудің әртүрлі философиялық негіздерімен таныстық.Бұл әдістемелер әр уақытта, әр елде зерттелгенмен ортақ бір пікірге келіп тоғысады.Ол:»Баланы біртұтас тұлға ретінде оқыту».Философиялық бағыттардың,әдістемеліктердің өзіндік ерекшеліктерін, күшті,әлсіз тұстарын біліп,әріптестерімізбен талқылап кері байланыс орнатуды үйрендік.Бұл ойшылдардың зерттеулері,тәжірибелері білім берудің жаңартылған мазмұнында өз орнын алып,өзектілігін жоғалтпай отыр.Сондай-ақ қазіргі заманның зерттеулеріндегі балаларға мүмкіндік жасалған жағдайда,олардың жауапкершілік қабілеттіліктерінің басымдылығы анықталды.Өзін тұлға ретінде сезініп,тапсырмаларды орындауда сыни ойлар таңытып,өзіндік әдіс-тәсәлдерді қолданатындығы,оқуға саналы түрде қарай алатындығы оқыту ментәрбиелеуде жаңа тәсілдерді еңгізудің қажеттілігін туындатты.

Заманауи ғалымдардың пікірінше метатану өз бетінше реттелетін оқуы,жақын арадағы даму аймағы баланың даму динамикасын анықтап ары қарай жетілдіруге мүмкіндік береді.Сензитивтік кезеңнің маңыздылығы, саралап оқыту тұжырымдамасы және пәндік-кеңістік дамытушы ортаны ұйымдастырудың жаңа қырларымен танысып,қны өз тәжірибемізде қолдануға мүмкіндік алдық.

Тобымыздағы балалардың жасы біркелкі болғанымен материалды игерудегі көзқарасы,қабылдауға бейімділігі,қызығушылығы,даму қарқының деңгейі әртүрлі.Саралауда өзге ұлт балалары,топқа жаңа келген балалар,ұян міңезді тіпті белсенділігі тым жоғары болып анықталды.Бұл балалармен жұмыс жасау барысында туындаған жағдаяттар мен кедергілердің шешімін Бағдарламаның түйінді идеяларынан таптым.Балалардың бойындағы қасиеттерін анықтауға бақылаудың түрлері септігін тигізді.Жазба жүргізу,дамудың тексеру парағы,оқиға үзіндісі сынды бақылау түрлеріне сүйене отырып,балалардың ары қарайғы дамуының зерделеуі:

-қабылдауы - баяу балалармен қайталау,қосымша,жеке жұмыстар;

-өзге ұлт өкілі түрік қызы Ясмина,орыс тілді Жанельдегі тілдік тосқауылдан арылту;

-жаңа келген Нұрислам,Исмойл,Рауан-«қолдау»,»жігерлендіру» -белсеңділігі шамадан тым артық- Әкежан,Дархан,Айым ЖАДА жұмыс жасау дағдылары; «көшбасшылық» қабілеттерін бағымдау; Бақылау мүмкіндіктерімен нәтижелерінің негізінде балаларды топтастыру жұмыс барысын жеңілдетеді.Оқытуды әртүрлі ойын және жұмыспен түрлендіру,баланың сұранымы мен қалауы бойынша өз бетінше айналысатын орын, бұрыш дайындау Бала үнін естудің бірден-бір жолы.Саралап оқыту бірте-бірте қарапайымнан күрделіге қарай икемді жоспарлауымен тиімділігін көрсетті.

Балалардың танымдық қызығушылығын арттыруда ойынның алар орны ерекше.Ойын барысында балалардың өзгелердің пікірімен санасуы,бірлесіп ойнауы,өзара достық қарым-қатынасы қарқынды дамиды.Бағдарлама ұсынған үш ойын түрі меңгерілетін білік-дағдыларды жеңіл,ойнақы қабылдауына бағытталған.Педагог жетекшілігімен жүргізілетін, құрылымдалған және еркін ойынның өздеріне тән ерекшеліктерімен өзгешеленді.Баланың көңілін аулау,зейінінің тұрақталуы,ақырғы нәтижелерді болжауы,іс-әрекеттерін өз беттерінше жоспарлауы- үш ойынға да тән ұқсастық.Тәжірибе барысында осы ойындарды ұйымдастырылған оқу іс-әрекетіне еңгізіп,тиімді және тиімсіз тұстарын анықтап,күшті,әлсіз тұстарын білдім.

Қарқынды дамыған алпауыт заман талабына төтеп бере алатын,жан-жақты дамыған,өз ойын іркілмей айта алатын,өзгенің пікірін құрметтей білетін,көпшіл,креативті «Тұтас бала» бейнесін қалыптастыруда Бағдарламаның түйінді идеяларының алатын орны ерекше,маңызы зор.Сөз соныңда Жаңартылған білім бағдарламасы бойынша, тыңдаушы болған әріптестеріме: «Бала үнін естіп қана қоймай тыңдайық,қарым-қатынас барысында таңытқан сыни ойларына қолдау көрсетіп,туындаған проблемаларды шығармашылықпен командадағы жұмыс арқылы шешулерінің басқарушысы емес бағыттаушысы болайық»- демекпін.